Document ID: 31995R0712

ΚΑΝΟΝΙΣΜΟΣ (ΕΚ) αριθ. 712/95 ΤΟΥ ΣΥΜΒΟΥΛΙΟΥ της 27ης Μαρτίου 1995 για την τροποποίηση του κανονισμού (ΕΚ) αριθ. αριθ. 1799/94 σχετικά με το ιδιαίτερο καθεστώς εισαγωγών αραβοσίτου και σόργου στην Ισπανία για το έτος 1994
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας και ιδίως το άρθρο 113,
την πρόταση της Επιτροπής,
Εκτιμώντας:
ότι λόγω της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την περάτωση των διαπραγματεύσεων στα πλαίσια του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) (1), η οποία συμπληρώθηκε με ανταλλαγή επιστολών (2) που παρατείνει την συμφωνία έως τις 31 Δεκεμβρίου 1991, η Κοινότητα ανέλαβε την υποχρέωση να λάβει ορισμένα μέτρα 7 ότι η Κοινότητα έχει εφαρμόσει τα μέτρα αυτά το 1994 δυνάμει του κανονισμού (ΕΚ) αριθ. 532/94 του Συμβουλίου της 7ης Μαρτίου 1994 (3) 7 ότι το 1995, τα μέτρα αυτά θα εφαρμοστούν έως τις 30 Ιουνίου δυνάμει του κανονισμού (ΕΚ) αριθ. 3231/94 του Συμβουλίου της 22ας Δεκεμβρίου 1994 (4) 7 ότι οι διατάξεις που αφορούν τις εισαγωγές που καλύπτονται από τον κανονισμό (ΕΚ) αριθ. 532/94 έχουν τεθεί με τον κανονισμό (ΕΚ) αριθ. 1799/94 (5) 7 ότι οι διατάξεις του κανονισμού (ΕΚ) αριθ. 1799/94 πρέπει συνεπώς να παραταθούν έως τις 30 Ιουνίου 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1799/94 τροποποιείται ως εξής:
1. Στον τίτλο και στο άρθρο 2 παράγραφος 1, η αναφορά στο «έτος 1994» αντικαθίσταται ως εξής: «την περίοδο από 1ης Ιανουαρίου 1995 έως 30 Ιουνίου 1995».
2. Το άρθρο 1 αντικαθίσταται από το ακόλουθο κείμενο:
«Άρθρο 1 Οι εισαγωγές από τρίτες χώρες για την θέση σε ελεύθερη κυκλοφορία στην Ισπανία κατά την διάρκεια της περιόδου από 1ης Ιανουαρίου έως 30 Ιουνίου 1995, μέγιστης ποσότητας 1 000 000 τόνων αραβοσίτου και 0,15 εκατομμυρίων τόνων σόργου, πραγματοποιούνται με τους όρους που καθορίζονται στα ακόλουθα άρθρα.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1995.

Labels: 3
17
18
15